wickkiey/tamil-wikipedia-markdown huggingface dataset:
# 15ஆவது புதுச்சேரி சட்டப்பேரவை


**புதுச்சேரியின் பதினைந்தாவது சட்டப் பேரவை** 14வது சட்டமன்றத்தினை தொடர்ந்து 2021 ஏப்ரல் 6 அன்று நடைபெற்ற 2021 சட்டமன்றத் தேர்தலில் தேசிய ஜனநாயகக் கூட்டணி வெற்றி பெற்று ஆட்சியமைத்தது.  

## முக்கிய உறுப்பினர்கள்

- **சபாநாயகர்:**
  - 16 ஜூன் 2021 முதல் ஏம்பலம் இரெ.செல்வம்.
- **முதல்வர்:**
  - 2021 மே 07 முதல் ந. ரங்கசாமி.
- **எதிர்க்கட்சித் தலைவர் :**
  - 20 மே 2021 முதல் ஆர். சிவா.

### மாவட்ட வாரியாக உறுப்பினர்கள்
| தே.ச.கூ | ம.மு.கூ | மற்றவை |
| --- | --- | --- |
| -
!மொத்தம்
!33
!19
!9
!5 | } |  |

## சட்டமன்ற உறுப்பினர்கள்
**<span>**புதுச்சேரி மாவட்டம்**</span>**

| 1 | மண்ணாடிப்பட்டு | நமச்சிவாயம் | பாஜக |
| --- | --- | --- | --- |
| 2 | திருபுவனை | பா. அங்காலன் | சுயேச்சை |
| 3 | ஊசுடு | ஜெ. சரவண குமார் | பாஜக |
| 4 | மங்கலம் | சி. ஜெயக்குமார் | என். ஆர். காங்கிரசு |
| 5 | வில்லியனூர் | ஆர். சிவா | திமுக |
| 6 | உழவர்கரை | எம். சிவசங்கர் | சுயேச்சை |
| 7 | கதிர்காமம் | எச். இரமேஷ் | என். ஆர். காங்கிரசு |
| 8 | இந்திரா நகர் | வி. ஆறுமுகம் ஏ. கே. டி | என். ஆர். காங்கிரசு |
| 9 | தட்டாஞ்சாவடி | ந. ரங்கசாமி | என். ஆர். காங்கிரசு |
| 10 | காமராஜ் நகர் | அ. ஜான்குமார் | பாஜக |
| 11 | லாஸ்பேட்டை | எம். வைத்தியநாதன் | இதேக |
| 12 | காலாப்பட்டு | பி. எம். எல். கல்யாணசுந்தரம் | பாஜக |
| 13 | முத்தியால்பேட்டை | **ஜே. பிரகாஷ் குமார்** | சுயேச்சை |
| 14 | ராஜ் பவன் | கே. லட்சுமிநாராயணன் | என். ஆர். காங்கிரசு |
| 15 | உப்பளம் | வி. அனிபால் கென்னடி | திமுக |
| 16 | உருளையன்பேட்டை | **ஜி. நேரு குப்புசாமி** | சுயேச்சை |
| 17 | நெல்லித்தோப்பு | விவிலியன் ரி. ஜான்குமார் | பாஜக |
| 18 | முதலியார்பேட்டை | எல். சம்பத் | திமுக |
| 19 | அரியாங்குப்பம் | ஆர். தட்சனாமூர்த்தி | என். ஆர். காங்கிரசு |
| 20 | மணவெளி | ஏம்பலம் ஆர். செல்வம் | பாஜக |
| 21 | ஏம்பலம் | யு. லட்சுமிகந்தன் | என். ஆர். காங்கிரசு |
| 22 | நெட்டப்பாக்கம் | பி. ராஜவேலு | என். ஆர். காங்கிரசு |
| 23 | பாகூர் | ஆர். செந்தில் | திமுக |
| <span>**காரைக்கால் மாவட்டம்**</span> |  |  |  |
| 24 | நெடுங்காடு | எச். சந்திரபிரியங்கா | என். ஆர். காங்கிரசு |
| 25 | திருநள்ளாறு | பி. ஆர். சிவா | சுயேச்சை |
| 26 | காரைக்கால் வடக்கு | பி. ஆர். என். திருமுருகன் | என். ஆர். காங்கிரசு |
| 27 | காரைக்கால் தெற்கு | ஏ. எம். எச். நாஜிம் | திமுக |
| 28 | நிரவி திருமலைராயன்பட்டினம் | எம். நாகதியாகராஜன் | திமுக |
| <span>**மாகே மாவட்டம்**</span> |  |  |  |
| 29 | மாகே | ரமேஷ் பரம்பத் | இதேகா |
| <span>**யானம் மாவட்டம்**</span> |  |  |  |
| 30 | யானம் | கோலப்பள்ளி சீனிவாச அசோக் | சுயேச்சை (ஆதரவு ஐமுகூ) |
| <span>'''நியமன உறுப்பினர்கள்</span> |  |  |  |
| 31 | க. வெங்கடேசன் | பாரதிய ஜனதா கட்சி |  |
| 32 | வி. பி. இராமலிங்கம் | பாரதிய ஜனதா கட்சி |  |
| 33 | ஆர். பி. அசோக் பாபு | பாரதிய ஜனதா கட்சி | } |
# படிமம்:Rajanadai DVD cover.jpg

## சுருக்கம்

## அனுமதி

### Fair use in ராஜநடை
This copyrighted image is used in the English-language Wikipedia article "ராஜநடை". The manner of said use constitutes a "fair use" under United States copyright law. Specifically:  
1. The English-language Wikipedia is a project of the Wikimedia Foundation, Inc., a non-profit charitable organization.
1. The article for which this use occurs is purely educational in nature and, thus, is non-commercial.
1. The sole purpose of this use of the copyrighted image is to illustrate the DVD in question.
1. Said image is the primary means of visual identification of the main topic of the article; that is, the work that is distributed via the DVD media.
1. The image is used only once in the article, and is used in a section or "information box" that is neutral in tone.
1. The cover of the media is not the "content" specifically being sold by the publisher of the media.
1. The market for the original DVD product will not be diminished by this use of the image. In fact, this use is likely to encourage the increased legitimate sales of said DVD's.
1. Because the image is provided at a low resolution inappropriate for re-printing the DVD cover, its usage on Wikipedia does not pose a problem of aiding media piracy (the re-printing of covers to accompany pirated discs), or make it so that the copyright holder could not in the future successfully re-sell the image as a print or poster on its own.
1. Since it is copyrighted DVD keep case box art, the image is not replaceable with an uncopyrighted or freely copyrighted image of comparable educational value.
1. Digital versions of this image have been previously published on numerous websites, so this use on Wikipedia does not make the image significantly more accessible.
1. The image is not used in such a way that a reader would be confused into believing that the article is produced, sponsored, or authorized by the owner of the image.
# கொண்டகாமேரு வனவிலங்கு சரணாலயம்

**கொண்டகாமேரு வனவிலங்கு சரணாலயம்** (*Kondakameru Wildlife Sanctuary*) என்பது இந்தியாவின் ஒடிசா மாநிலத்தில் மால்கான்கிரி மாவட்டத்தில் உள்ள வனவிலங்கு சரணாலயம் ஆகும்.  

இச்சரணாலயம் 430 சதுர கி.மீ. பரப்பளவை உள்ளடக்கியது. இச்சரணாலயப் பகுதியில் பெரும்பாலும் சிறிய மலைகளும் பள்ளத்தாக்குகளும் காணப்படுகின்றன. இது கிழக்கு மேட்டுநில ஈரமான இலையுதிர் காடுகளின் சுற்றுச்சூழல் பகுதியில் உள்ளது. இங்குக் காணப்படும் முக்கிய தாவரங்கள் கலப்பு இலையுதிர் காடுகள் மற்றும் புதர் காடுகளாகும்.
# சாராஸ்


**சாரா'ஸ்** (*Sara's*) என்பது 2021 ஆம் ஆண்டு வெளியான இந்திய மலையாள காதல் நகைச்சுவைத் திரைப்படமாகும். இதை அக்‌ஷய் ஹரீஷ் எழுத, ஜூட் அந்தானி ஜோசப் இயக்கியுள்ளார். இதில் சன்னி வெய்ன் மற்றும் அண்ணா பென் ஆகியோர் முக்கிய கதாபாத்திரங்களில் நடித்துள்ளனர். இந்த படத்திற்கு ஷான் ரஹ்மான் இசையமைத்துள்ளார். நிமிஷ் ரவி ஒளிப்பதிவு செய்ய, ரியாஸ் கே. பத்தர் படத்தொகுப்பை செய்துள்ளார். இப் படமானது 2021 சூலை 5 அன்று அமேசான் பிரைம் வீடியோ மூலம் நேரடியாக வெளியிடப்பட்டது  

## கதைச்சுருக்கம்
20 வயதிற்குட்பட்ட ஒரு பெண்ணான சாரா வின்சென்ட், கர்ப்பம் தரிப்பது, குழந்தைப்பேறு ஆகியவற்றை அடியோடு நிராகரிக்கும் ஒரு பெண். திரையுலகில் இணை இயக்குநராக பணிபுரியும் இவளது மிகப்பெரிய கனவு ஒரு சார்பிலா இயக்குநராக வேண்டும் என்பதுதான். இவள் தனது 30 களின் முற்பகுதியில் ஜீவன் பிலிப்பை என்ற தன்னை ஒத்த சிந்தனையுடைய ஒரு இளைஞனை மணக்கிறாள். அவனும் குழந்தைப் பேறு குறித்த இவளது பார்வைக்கு ஏற்றவனாக இருக்கிறான். இந்நிலையில் ஒரு விபத்துபோல திட்டமிடாதக் கருவுருவை சாரா எதிர்கொள்கிறாள். குழந்தைப் பேறில் ஆர்வமற்ற ஜீவன் தன் முடிவில் இருந்து மாறுகிறான். தன்கனவுகள் கலைந்துவிடக்கூடும் எனக் குழந்தைப்பேற்றைத் தவிர்ப்பதில் சாரா உறுதி காட்டுகிறாள். குழந்தையா லட்சியமா என்ற ஊசலாட்டத்தில் சாரா என்ன முடிவு எடுக்கிறாள் என்பதே கதையின் முடிவு.  

## நடிகர்கள்
- சாரா வின்சென்டாக அண்ணா பென்
- சாராவின் கணவர் ஜீவன் பிலிப்பாக சன்னி வேய்ன்
- சாராவின் தந்தை வின்சென்டாக பென்னி பி. நயரம்பலம்
- ஜீவனின் தாயார் ரீத்தாமா பிலிப்பாக மல்லிகா சுகுமாரன்
- தயாரிப்பாளர் சந்தீப்பாக பிரசாந்த் நாயர் ஐ. ஏ. எஸ்
- சாராவின் வகுப்பு தோழியாக ஸ்ரீலட்சுமி ஹரிதாஸ்
- ஜீவனின் சகோதரியாக டாக்டர் சந்தியா பிலிப்பாக தன்யா வர்மா
- டாக்டர் ஹபீஸாக சித்திக்
- நடிகர் திவாகரனாக விஜயகுமார்
- ஹரிகிருஷ்ணன் (ஜீவனின் சக) அர்ஜுன்
- லிஸ்ஸியாக ஸ்ரீந்தா (4 குழந்தைகளின் தாய்)
- தயாரிப்பாளராக ஜிபு ஜேக்கப்
- தயாரிப்பாளராக கோட்டயம் பிரதீப்
- மோலியாக துஷாரா
- காயத்ரியாக மார்கரீத்
- இஷாவாக விருத்தி விஷால்
- நடிகர் ராகுலாக சிஜு வில்சன்
- சாராவின் பள்ளி அன்பாக அல்தாஃப் மனாஃப்
- லிசியின் கணவராக அஜூ வர்கீஸ் (கேமியோ தோற்றம்)
- ஷான் ரஹ்மான் தன்னைப் போலவே (கேமியோ தோற்றம்)
- வினீத் ஸ்ரீனிவாசன் தன்னைப் போலவே (கேமியோ தோற்றம்)

## வெளியீடு
*சாரா'ஸ்* அமேசான் பிரைம் வீடியோவில் 2021 சூலை 5 அன்று வெளியானது
# பீர்பால் சகானி தொல் அறிவியல் நிறுவனம்



**பீர்பால் சகானி தொல்அறிவியல் நிறுவனம்** (**Birbal Sahni Institute of Palaeosciences** (formerly, **Birbal Sahni Institute of Palaeobotany**; BSIP) இந்திய அரசின் அறிவியல் மற்றும் தொழில்நுட்பத் துறையின் கீழ் லக்னோ மாநகரத்தில் இயங்கும் ஒரு தன்னாட்சி பெற்ற நிறுவனம் ஆகும்.இந்தியாவின் புதைபடிவ தாவரங்கள் பற்றிய ஆய்வு மற்றும் தாவரங்களின் பரிணாம வளர்ச்சியில் இந்நிறுவனம் ஆய்வு செய்கிறது. இந்தியாவின் தொல்தாவரவியலாளர் பீர்பால் சகானி என்பவர் இந்நிறுவனத்தை **தொல் தாவரவியல் நிறுவனம்** என்ற பெயரில் நிறுவினார். இந்நிறுவனத்தின் முதல் இயக்குநராக விளங்கியவர் பீர்பால் சகானி ஆவார். 1949-இல் இந்நிறுவனத்திற்கு பீர்பால் சகானி தொல் அறிவியல் நிறுவனம் எனப்பெயரிடப்பட்டது.  

and bryozoans in an Ordovician limestone, southern Minnesota]]  

seen under the microscope, with plane-polarized light in the upper picture, and cross polarized light in the lower picture. Scale box is 0.25 mm.]]  

## நிறுவனத்தின் நோக்கங்கள்
இந்நிறுவனத்தின் முக்கிய நோக்கங்கள் பின்வருமாறு:  

- அதன் அனைத்து தாவரவியல் மற்றும் புவியியல் அம்சங்களிலும் தொல்தாவரவியல் ஆய்வை மேற்கொள்ளுதல்
- தொடர்புடைய துறைகளுடன் தொடர்புகொள்வதற்கான தரவை தொடர்ந்து புதுப்பித்தல்.
- ஆரம்பகால வாழ்க்கையை பல்வகைப்படுத்துதல், புதைபடிவ எரிபொருள்களின் ஆய்வு, தாவர இயக்கவியல், காலநிலை மாதிரிகள், காடுகளின் பாதுகாப்பு போன்ற பரஸ்பர ஆர்வமுள்ள துறைகளில் உள்ள பிற பாலியோபோட்டானிக்கல் மற்றும் புவியியல் ஆராய்ச்சி மையங்களுடன் ஒருங்கிணைத்தல்.
- பல்கலைக்கழகங்கள், கல்வி நிறுவனங்கள் மற்றும் பிற அமைப்புகளில் பாலியோபோட்டானிக்கல் அறிவைப் பரப்புதல்.
## இதனையும் காண்க
- பீர்பால் சகானி
# கருடா அதிரடிப் படை



நாளின் போது கருடா அதிரடிப் படையினர் பயிற்சி செய்தல், 2018]]  
**கருடா அதிரடிப் படை** (**Garud Commando Force**) இந்தியச் சிறப்புப் படைகளின் ஒரு பிரிவான கருடா அதிரடிப் படை, இந்திய வான்படையின் ஒரு அலகாகச் செயல்படுகிறது. கருடா அதிரடிப் படை செப்டம்பர் 2004-இல் நிறுவப்பட்ட இப்படையில் தற்போது 1,500 அதிரடி வீரர்களும், அதிகாரிகளும் உள்ளனர்.  

கருடா அதிரடிப் படைகள் வான் படையின் தளங்களை எதிரிகளிடமிருந்து பாதுகாத்தலே முக்கியப் பணியாகும்.;  
## கருடா அதிரடிப்படை வீரர்கள் தேர்வு & பயிற்சி
நவேதா பாலைவனத்தில் கருடா அதிரடிப் படைவீரர்கள் பயிற்சி எடுத்தல்]]  

இந்தியத் தரைப்படை மற்றும் கடற்படைகளின் சிறப்புப் படை வீரர்களை, தங்கள் படையிலிருந்தே தேர்வு செய்வது வழக்கம். ஆனால கருடா அதிரடிப் படை வீரர்களை இந்திய வான்படையினர் தனியாக விளம்பரம் செய்து, தேர்வு மையங்கள் மூலம் ஆட்சேர்ப்பு செய்கிறது. படைக்கு தகுதியான வேட்பாளர்கள, கடுமையான உடல் பயிற்சி மற்றும் எழுத்துத் தேர்வுகள் மூலம் தேர்வு செய்யப்படுகிறார்கள். கருடா அதிரடிப் படையில் தேர்வு செய்யப்பட்ட வீரர்களின் பயிற்சிக் காலம் 72 வாரங்கள் ஆகும்.  

தேர்வான ஒரு கருடா அதிரடிப் படை வீரர் எங்கு இடுகையிடப்பட்டாலும், அவர் ஒரு இந்திய வான்படை பிரிவின் ஒரு பகுதியாக இருப்பார். கருடா அதிரடிப் படைக்கு தேர்வானவர்களுக்கு தெலுங்காணா மாநிலத்தில் துண்டிகல் விமானப்படை அகாதமியில் 72 வாரங்கள் பயிற்சி அளிக்கப்படும். இதில் பாராசூட் பயிற்சியும் அடங்கும்.  

, 2013 ]]  
## பொறுப்புகள்
நேரடி நடவடிக்கை, சிறப்பு உளவு, எதிரி பிரதேசத்தில் வீழ்ந்த விமானிகளை மீட்பது, எதிரி பிரதேசத்தில் விமானப் படை தளங்களை நிறுவுதல் மற்றும் இந்த விமானத் தளங்களுக்கு விமானப் போக்குவரத்துக் கட்டுப்பாட்டை வழங்குதல் ஆகியவை கருடாவின் கட்டாயப் பணிகளில் அடங்கும். எதிரிகளின் வான் பாதுகாப்புகளை அடக்குதல் மற்றும் ரேடார்கள் போன்ற பிற எதிரி சொத்துக்களை அழித்தல், இந்திய வான்வழித் தாக்குதல்களின் விளைவுகளை மதிப்பீடு செய்தல் மற்றும் இந்திய வான்வழித் தாக்குதல்களுக்கு வழிகாட்ட லேசர் வடிவமைப்புகளைப் பயன்படுத்துதல் ஆகியவற்றை கருடா அதிரடிப் படை மேற்கொள்கிறது. இந்திய வான்படை தளங்கள் மற்றும் சொத்துக்களின் பாதுகாப்பு பொதுவாக விமானப்படையின் காவல்துறை மற்றும் பாதுகாப்புப் படையினரால் மேற்கொள்ளப்படினும், சில முக்கியமான சொத்துக்களை கருடா அதிரடிப் படையால் பாதுகாக்கப்படுகின்றன. கருடா அதிரடிப் படை செய்யும் பணிகளில் பயங்கரவாத எதிர்ப்பு, வான்வழி தாக்குதல், கடத்தல் எதிர்ப்பு, பணயக்கைதிகள் மீட்பு மற்றும் பேரழிவுகளின் போது பொதுமக்கள் நிவாரண நடவடிக்கைகளுக்கு உதவுதல் ஆகியவையும் அடங்கும்.  

## இதனையும் காண்க
- இந்தியாவின் சிறப்புப் படைகள்
# பவித்ரா நந்தகுமார்


**பவித்ரா நந்தகுமார்** (*Pavithra Nandakumar*) திருவண்ணாமலை மாவட்டம் ஆரணியைச் சேர்ந்த ஓர் எழுத்தாளராவார். இவரது படைப்புகள் சிறுகதை, கட்டுரை, கவிதை, குறுநாவல் என இவருடைய இலக்கிய உலகம் விரிந்து கிடக்கிறது.  

தமிழக அரசின் சிறந்த நூலாசிரியர் விருது பெற்ற பவித்ராவின் கதைகளில் உயிர்ப்பும், உணர்வுகளும் சுவாரசியம் தருமளவிற்கு கலந்திருப்பது இவருடைய படைப்புகளின் சிறப்புகளாகும். நேர்மறை எண்ணங்களும் சமூக அக்கறையும் கொண்ட நடுப்பக்கக் கட்டுரைகளைத் தொடர்ந்து பல்வேறு இதழ்களில் எழுதி வருகிறார். காதலே உறவுகள் அனைத்துக்குமான அன்புப்பாலம் என்பதை வலியுறுத்தும் கவிதைகள் பல புனைந்துள்ளார். புரியாத குறியீடுகளோ, படிமச் சிக்கல்களோ இன்றி எளிய சொற்களால் கவிதை படைத்து இலக்கியச் சேவையில் தொடர்ந்து ஈடுபட்டு வருகிறார்.  

## வாழ்க்கைக் குறிப்பு
ச.சாமிநாதன் – நிர்மலா தம்பதியருக்கு இரண்டாவது மகளாக 1979 ஆம் ஆண்டு ஆகத்து மாதம் 24 ஆம் தேதி பவித்ரா வேலூரில் பிறந்தார். ஆறாம் வகுப்பு முதல் 12 ஆம் வகுப்பு வரை ஈ.வே.ரா.நாகம்மையார் அரசு மகளிர் மேனிலைப்பள்ளியில் படித்தார். ஆங்கில இலக்கியத்தில் இளநிலை மற்றும் முதுநிலைபட்டங்கள் பெற்ற இவர் பின்னர் தமிழிலும் முதுநிலை பட்டத்தை பெற்றுள்ளார். தற்போது ஆரணி அரசினர் மகளிர் மேல் நிலைப்பள்ளியில் ஆங்கில ஆசிரியராகப் பணிபுரிகிறார். 15 வருடங்களுக்கும் மேலாக இலக்கியப்பங்களிப்பை ஆற்றி வரும் இவரது படைப்புகளை ஆய்வியல் நிறைஞர் மற்றும் முனைவர் பட்ட ஆய்வுகளை மாணவர்கள் மேற்கொண்டுள்ளனர்.  

## கல்வித்துறை செயல்பாடுகள்

2017 – 2018 கல்வியாண்டில் சென்னையில் உருவாக்கப்பட்ட புதியப் பாடத்திட்ட குழுவின் அழைப்பின்பேரில் “படைப்பாற்றல் திறனை மாணவர்களிடம் வளர்ப்பது எப்படி?” எனும் பயிலரங்கில் கலந்து கொண்டு தன் கருத்துக்களை அங்கு பதிவு செய்து பாடத்திட்டகுழுவின் பாராட்டைப் பெற்றார்.  
கரோனா தொற்றை முன்னிட்டு 2020-2021 ஆம் கல்வி ஆண்டிற்கான பாடத்திட்ட குறைப்பு பணியில் ஈடுபட்டு சிறப்பான பங்களிப்பை வழங்கியுள்ளார்.  
## எழுதியநூல்கள்
1. சற்றே பெரிய தனிமை
1. பிடிக்குள் அடங்கா மௌனம்’
1. தொலைந்து கொண்டே இருக்கிறேன்… உன்னுள்’
1. மௌனமான விவாதங்கள்,
1. வன் கொடுமைக்கு உட்பட்டவளின் பிராது
1. வெற்றிடத்தின் நிர்வாணம்’
1. கொஞ்சம் விவாதித்தும் கொஞ்சம் மௌனித்தும்
1. தாழிட்ட கதவு
1. மாவளி
## விருதுகள்
1. சிறந்த எழுத்தாளர் விருது (2014) – நெய்வேலி புத்தகக் கண்காட்சி
1. ராஜம் கிருஷ்ணன் விருது (2015) –கோவை தமிழ் ஐயா கல்விக்கழகம்
1. தமிழன்னை விருது (2015)
1. நங்கூரக் கவிஞர் விருது (2016)
1. சிறுகதைத் தாரகை விருது (2017)
1. சக்தி எக்ஸ்னோரா விருது (2018)
1. அறிஞர் அண்ணா விருது (2019)
1. THE ENLIGHMENT AWARD (2019)
1. சாதனை மகளிர் விருது (2020)
1. திருப்பூர் சக்தி விருது (2021)
1. இலக்கியச் செம்மல் விருது (2021)
# சாந்தி பகாடியா



**சாந்தி பகாடியா** (*Shanti Pahadia*) (பிறப்பு:1 ஆகத்து 1934 - இறப்பு:23 மே 2021) என்பவர் ஓர் அரசியல்வாதியும் இந்திய நாடாளுமன்ற மேனாள் உறுப்பினரும் ஆவர்.  

## வாழ்க்கை வரலாறு
சாந்தி பகாடியா இந்திய நாடாளுமன்றத்தின் மேலவையான மாநிலங்களவையின் உறுப்பினராகப் பணிபுரிந்துள்ளார். இவர் மாநிலங்களவையில் இராசத்தான் மாநிலத்தைப் பிரதிநிதித்துவப் படுத்தினார். இவர் இந்திய தேசிய காங்கிரசு கட்சியினைச் சேர்ந்தவர் ஆவார்.  

இவருடைய கணவர், ஜெகந்நாத் பகாடியா கோவிட்-19 வைரசால் பாதிக்கப்பட்டு இறந்தார். கணவர் இறந்த நான்கு நாட்களுக்குப் பிறகு சாந்தி பகாடியாவும் இறந்தார்.
# ஆர்க்கியோதாந்தோசரசு



***ஆர்க்கியோதாந்தோசரசு*** (*Archaeodontosaurus*)("பண்டைக்கால பல்லுடைய பல்லி") என்பது மத்திய ஜுராசிக் பகுதியைச் சேர்ந்த சவுரோபாடு தொன்மாவின் ஒரு பேரினமாகும் . இதன் புதைபடிவங்கள் மடகாசுகரின் இசலோ III உருவாக்கத்தில் காணப்பட்டன. இந்தப் பேரினத்தின் மாதிரி இனம், *ஆர்க்கியோதாந்தோசரசு* *டெசுகவுன்சி*, செப்டம்பர் 2005இல் விவரிக்கப்பட்டது. இந்தச் சிற்றினப் பெயர் இதனைச் சேகரித்த டைடியர் டெசுகவுன்சு நினைவாகச் சூட்டப்பட்டது. இது புரோசரோபோடு போன்ற பற்களைக் கொண்ட சவுரோபாடு ஆகும்.
# மார்கோஸ்


அருகாட்சியகம்]]  

## தளங்கள்

மும்பை,கொச்சி, கோவா, போர்ட் பிளேர் ஆகிய இடங்களில் மார்கோஸ் அதிரடிப்படையின் தளங்கள் உள்ளது. இந்தியாவின் மேற்கு கடற்படை கட்டளைப் பிரிவில் உள்ள ஐ என் எஸ் அபிமன்யு எனும் போர்க் கப்பலில் மார்கோஸ் படையின் தலைமையகம் உள்ளது.  
இப்படை 1974-இல் துவக்கப்பட்டாலும், மே 1980-ஆம் ஆண்டில் தான் அதிகாரப்பூர்வ படையானது. 1987-இல் இதற்கு மார்கோஸ் (Indian Marine Special Force (IMSF) எனப்பெயரிடப்பட்டது.12 சூலை 2016 அன்று விசாகப்பட்டினத்தில் உள்ள ஐ என் எஸ் கர்ணா எனும் போர்க் கப்பலே மார்கோஸ் படையின் நிரந்தர தளமாக உள்ளது.  

## தேர்வு & பயிற்சி

அனைத்து மார்கோஸ் வீரர்கள் இந்தியக் கடற்படையின் 20 மற்றும் 20 வயதுக்குட்பட்ட ஆண் வீரர்களிலிருந்து தேர்வு செய்யப்படடு, இரண்டு ஆண்டுகளுக்கு கடினமான சிறப்புப் பயிற்சிகள் வழங்கப்படுகிறது.  
## படக்காட்சிகள்

## இதனையும் காண்க
- இந்தியாவின் சிறப்புப் படைகள்

## அடிக்குறிப்புகள்
# அய்யன் (2011 திரைப்படம்)


**அய்யன்** (*Ayyan*) 2011 இந்தியத் தமிழ் மொழி நாடகத் திரைப்படம் ஆகும். இதை கேந்திரன் முனியசாமி எழுதி இயக்கியுள்ளார், எஸ்.எஸ்.பிக்சர்ஸ் பதாகையின் கீழ் எஸ்.சேகர் ராஜன் தயாரித்தார். இதில் வசன் கார்த்திக் மற்றும் அறிமுக திவ்யா பத்மினி ஆகியோர் நடித்தனர். படத்தின் இசையை இளையராஜா இசையமைத்தார்.  

## நடிகர்கள்
- வசன் கார்த்திக்
- திவ்யா பத்மினி செல்வி போன்று
- சிங்கமுத்து
- சண்முகராஜன்
- மகாதேவன்
- முத்துக்காளை
- கிரேன் மனோகர்

## பாடல்கள்
இத்திரைப்படத்திற்கு இளையராஜா இசையமைத்தார்.
# மின்சார விலாங்கு

**மின்சார விலாங்கு** என்று பரவலாக அறியப்படும் பேரினமான **எலெக்ட்ரோ போரஸ்** வெப்ப மண்டலத்தில் வாழும் ஒரு நன்னீர் மீன்வகை ஆகும். இது தன் இரை மீது மின்சாரம் பாய்ச்சி அதை அதிர வைக்கும் தன்மை கொண்டிருப்பதால் மின்சார விலாங்கு என்று பெயர் பெற்றது.  

## உடலமைப்பு

ஒரு மின்சார விலாங்கின் வயிற்றுப் பகுதியை மூன்றாகப் பிரிக்கலாம். **முதனுறுப்பு**, **அண்டருறுப்பு**, **சாக்குறுப்பு** என்று அறியப்படும் இம்மூன்று உறுப்புகள் விலாங்கினுள் மின்னுற்பத்திக்கு காரணமாகின்றன. மின்பகு பொருட்களால் ஆன இம்மூன்று உறுப்புகளுள் தேவைப்படும்போது அயனிகள் அடுத்தடுத்து அடுக்கப் பெற்று மின்னழுத்த வேறுபாடு உருவாகின்றது. இந்த வேறுபாட்டினால் **உயர்மின்னழுத்தம்** மற்றும் **குறைமின்னழுத்தம்** ஒரு விலாங்கின் உடலில் சாத்தியமாகிறது.  

## பண்புகள்
மின்சார விலாங்குகள் ஒண்டியானவை என்று வெகுகாலமாக நம்பப்பட்டு வந்தது. ஆனால் சமீபத்திய ஆய்வறிக்கையின் படி, அவைகள் கூட்டமாக வேட்டையாடுவது அறியப்பட்டிருக்கிறது.  

யேல் பல்கலைக்கழக மற்றும் **அமெரிக்க தொழில்நுட்ப தரவரிசை கல்வியக** ஆய்வறிஞர்கள் மின்னுற்பத்தி செய்யும் மின்சார விலாங்குகளின் உயிரணுக்களை செயற்கை முறையில் நகலெடுப்பதன் மூலம் மனித உடலுக்குள் பொருத்தப்படும் நுண்மருத்துவக் கருவிகளுக்கு தேவையான மின்சாரத்தை வழங்க முடியுமா என்று ஆராய்ந்து வருகின்றனர்.
# இராமையா கிருட்டிணன்


**இராமையா கிருஷ்ணன்** (*Ramayya Krishnan*) பென்சில்வேனியாவின் பிட்ஸ்பர்க்கைச் சேர்ந்த ஒரு இந்திய அமெரிக்க மேலாண்மை, தகவல் தொழில்நுட்ப அறிஞர் ஆவார். இவர் ஹெய்ன்ஸ் கல்லூரியின் தலைவரும் ஆவார். கிருஷ்ணன் செயல்பாட்டு ஆராய்ச்சி மற்றும் மேலாண்மை அறிவியல் நிறுவனத்தின் (INFORMS) கடந்த காலத் தலைவராகவும் உள்ளார்.  

## ஆரம்பகால வாழ்க்கையும் கல்வியும்
கிருஷ்ணன், சென்னையிலுள்ள இந்திய தொழில்நுட்பக் கழகத்தில் இயந்திரப் பொறியியலில் இளங்கலை பட்டம் பெற்றார்.  

அத்துடன் தொழிலகப் பொறியியலிலும், செய்பணி ஆய்வியலிலும் முதுகலையையும், ஆஸ்டினுள்ள டெக்சாஸ் பல்கலைக்கழகத்தில் மேலாண்மை அறிவியலிலும் தகவல் அமைப்புகளிலும் தனது முனைவர் பட்டம் பெற்றார் .  

## ஆராய்ச்சி
இவரது ஆராய்ச்சி டிஜிட்டல் மற்றும் வலையமைப்பு தளங்களில் நுகர்வோர் மற்றும் சமூக நடத்தை பகுப்பாய்வு, விளக்கம் மற்றும் செயல்பட முடிவு ஆதரவு கருவிகளின் வளர்ச்சியில் கவனம் செலுத்தியுள்ளது. மிக சமீபத்தில், தொழிலாளர் சந்தை பொருளாதார தளங்களில் தொழிலாளர்கள் முடிவெடுப்பதை உணர்தல் மற்றும் கற்றல் எவ்வாறு மாற்றியமைக்கின்றன என்பதில் இவர் கவனம் செலுத்தியுள்ளார்.
# இந்தியாவின் சிறப்புப் படைகள்

யினர்]]  

இந்தியாவின் பாதுகாப்பில் பல சிறப்புப் படைகள் செயல்படுகிறது. இந்திய இராணுவத்தின் முப்படைகளும் தனித்தனி சிறப்புப் படைகள் கொண்டுள்ளது. தரைப்படையின் கீழ் பாராசூட் சிறப்புப் படைகளும், கடற்படையின் கீழ் மார்கோஸ் சிறப்புப் படையும், வான்படையின் கீழ் கருடா அதிரடிப் படையும் கொண்டுள்ளது.  

இவைகள் அல்லாது உள்நாட்டு பாதுகாப்பிற்காக, இந்திய உள்துறை அமைச்சகத்தின் கீழ் தேசிய பாதுகாப்புப் படை போன்ற பல சிறப்புப் படைகள் செயல்படுகிறது. மேலும் இந்தியாவின் வெளிநாட்டு உளவுத் துறையான ஆராய்ச்சி மற்றும் பகுப்பாய்வு அமைப்பின் கீழ் சிறப்பு எல்லைப்புறப் படை, தேசிய பாதுகாப்புப் படை, சிறப்பு பாதுகாப்புப் படை மற்றும் சிறப்புக் குழுக்கள் செயல்படுகிறது.  

## இந்தியாவின் சிறப்புப்படைகள்
- மார்கோஸ்
- கருடா
- பாரசூட் சிறப்புப் படைகள்
- சிறப்பு எல்லைப்புறப் படை - (SFF)
- தேசிய பாதுகாப்புப் படை - (NSG)
- சிறப்பு பாதுகாப்புப் படை - (SPG)
- சிறப்புக் குழு - (Special Group)

## இதனையும் காண்க
- இந்தியத் துணை இராணுவப் படைகள்
- இந்திய இராணுவம்
# பண்புசார் ஈர்ப்பு



புணர்ச்சி, உணர்ச்சி அல்லது காதல் வகையிலாக பாலின வேறுபாடின்றி ஒருவரின் பண்பை பார்த்து மட்டும் அவர் மீது ஈர்ப்பு கொள்வது **பண்புசார் ஈர்ப்பு** எனப்படும். பண்புசார் ஈர்ப்பு என்பது ஒருவகையான பாலியல் அடையாளம்.  

## விளக்கம்
பாலின வேறுபாடு இன்றி ஒருவரின் பண்பினால் ஈர்க்கப்படுபவர்கள் பண்புசார் ஈர்தலர்கள் என்று அறியப்படுகின்றனர். இந்த பாலின அடையாளம் விலங்கீர்தலர், சவமீர்தலர், குழவியீர்தலர் ஆகியோரை உள்ளடக்காது.  

ஆண்டுதோறும் **24 வது** மே பாலின அடையாள சிறுபான்மையினர் நாளாக அறிவிக்கப்பட்டதை அடுத்து, பண்புசார் ஈர்ப்பு குறித்த விழிப்புணர்வு பரப்பப்படுகிறது.  

## தரவுகள்
2016 ஆம் ஆண்டில் ஐக்கிய அமெரிக்காவைச் சேர்ந்த 2000 ஆட்களிடம் எடுக்கப்பட்ட ஆரிஸ் போல் என்கிற கணக்கெடுப்பின் படி, 18-30 வயதிலான சுமார் இரண்டு விழுக்காடு நபர்கள் தங்களை பண்புசார் ஈர்தலராக அடையாளப்படுத்தி உள்ளனர்.  

2017 இல் கனெட்டிகட் பல்கலைக்கழகம் நடத்த, 12000 பாலின அடையாள சிறுபான்மையினரிடம் எடுக்கப்பட்ட கணக்கெடுப்பில், அவர்களுள் 13-17 வயதிலான 14 விழுக்காடு பேர் பண்புசார் ஈர்தலராக இருப்பதாக அறிவிக்கப்பட்டது.
# ரோசா இல்தா ராமோசு

**ரோசா இல்தா ராமோசு** (**Rosa Hilda Ramos)** கோல்ட்மேன் சுற்றுச்சூழல் பரிசைப் பெற்ற இரண்டாவது புவேர்ட்டோ ரிக்கன் குடிமகனாவார். இவர் தனது சொந்த ஊரான கட்டானோ, புவேர்ட்டோ ரிக்கோவை தளமாகக் கொண்டு வாழ்ந்து வருகின்ற ஓர் இல்லத்தரசி மற்றும் சுற்றுச்சூழல் ஆர்வலர் ஆவார்.  

கோல்டுமேன் சுற்றுச்சூழல் விருது உலகெங்கிலும் உள்ள அடிமட்ட சுற்றுச்சூழல் ஆர்வலர்களுக்கு வழங்கப்படும் மதிப்புமிக்க விருதாகும். பசுமை நோபல் பரிசு என்றும் இது பிரபலமாக அறியப்படுகிறது.  

புவேர்ட்டோ ரிக்கோவின் கட்டானோவில் உள்ள மாசுபடுத்தும் தொழிற்சாலைகளின் பாதிப்பிலிருந்து லாசு குச்சரில்லாசு சதுப்புநிலத்தை வளர்ச்சியினால் ஏற்பட்டும் அழிவிலிருந்து காப்பாற்ற உதவியதற்காக ராமோசுக்கு இவ்விருது வழங்கப்பட்டது. இச்சதுப்பு நிலம் இப்பகுதியின் கடைசி திறந்தவெளி மற்றும் பிராந்தியத்தின் மிகப்பெரிய ஈரநில சுற்றுச்சூழல் அமைப்புகளில் ஒன்றாகும்.  

அரசாங்க நிறுவனமான புவேர்ட்டோ ரிக்கோ மின்சார சக்தி ஆணையத்தை எதிர்த்து இப்பகுதியின் முக்கிய காற்று மாசுபாட்டையும் இவர் வெற்றிகரமாக எதிர்த்துப் போராடினார். வளிமண்டலத்தில் வெளியேற்றப்படும் மாசுபடுத்திகளின் அளவை வியத்தகு முறையில் குறைக்க பொது பயன்பாட்டை கட்டாயப்படுத்தி 7 மில்லியன் டாலர் அபராதம் செலுத்துமாறு ஆணையத்தை ராமோசு கட்டாயப்படுத்தினார்.  

2008 கோல்டுமேன் சுற்றுச்சூழல் பரிசு 150,000 நாணய மானியம், ஏப்ரல் 14, 2008 அன்று கலிபோர்னியாவின் சான் பிரான்சிசுகோவில் ஏழு பெறுநர்களுக்கு வழங்கப்பட்டது.
# மாத்துகுமள்ளி வெ. சுப்பராவ்


**மாத்துகுமள்ளி வெங்கட்டா சுப்பாராவ்** (*Mathukumalli Venkata Subbarao*) (மே 4, 1921 - பிப்ரவரி 15, 2006) ஓர் இந்திய-கனடிய கணிதவியலாளர் ஆவார். எண் கோட்பாட்டில் நிபுணத்துவம் பெற்றவ இவர், கனடாவின் ஆல்பர்ட்டாவிலுள்ள எட்மன்டன் நகரில் நீண்ட காலமாக வசித்து வந்தார்.  

## சுயசரிதை
இந்தியாவின் ஆந்திராவின் குண்டூரிலுள்ள யழாலி என்ற சிறிய கிராமத்தில் சுப்பாராவ் பிறந்தார். 1941இல், சென்னை மாநிலக் கல்லூரியில் முதுகலைப் பட்டம் பெற்றார். பின்னர், சென்னைப் பல்கலைக்கழகத்தின் கணிதப் பேராசிரியர் ஆர். வைத்தியநாதசுவாமி அறிவுறுத்தலின் பேரில் செயல்பாட்டு பகுப்பாய்வில் முனைவர் பட்டம் பெற்றார். இவர் சென்னை, மாநிலக்கல்லூரியிலும் ஸ்ரீ வெங்கடேஸ்வரா பல்கலைக்கழகத்திலும், மிசூரி பல்கலைக்கழகத்திலும் பணியாற்றிய பின்னர் 1963 ஆல்பெர்டா பல்கலைக்கழகத்தில் சேர்ந்து தனது தொழில் வாழ்க்கையின் எஞ்சிய காலத்தைக் கழித்தார். ஒரு சிறந்த ஒத்துழைப்பாளரான சுப்பாராவ் 40க்கும் மேற்பட்ட கூட்டு ஆசிரியர்களைக் கொண்டிருந்தார் ( இவருக்கு எர்டெஸின் நம்பர் 1 ஐ வழங்கிய பால் எர்டெஸ் உட்பட ). இவர் தனது வாழ்க்கையின் இறுதி ஆண்டுகளில் கணித ஆவணங்களைத் தொடர்ந்து தயாரித்தார். இவர் தனது 84 வயதில் எட்மண்டனில் இறந்தார்.  

ஒரு முன்னணி கட்டுப்பாட்டு கோட்பாட்டாளரான மாத்துகுமள்ளி வித்யாசாகர் இவரது மகனாவார்.  

## தேர்ந்தெடுக்கப்பட்ட வெளியீடுகள்
-
# கீழ்க்கயல் மத்தாய் சாண்டி


**கீழ்க்கயல் மத்தாய் சாண்டி** (*Kizhakkayil Mathai Chandy*) (ஆகஸ்ட் 6 1921 - 7 செப்டம்பர் 1998) என்பவர் கவர்னராகப் பணியாற்றிய இந்திய அரசியல்வாதி ஆவார். இவர் இந்திய மாநிலங்களில் குசராத்து, மத்திய பிரதேசம் மற்றும் ஒன்றிய பிரதேசமான புதுச்சேரி கவர்னராகப் பணியாற்றியுள்ளார். இவர் கேரள பிரதேச காங்கிரசு குழுவின் (கேபிசிசி) முன்னாள் தலைவரும், ரப்பர் வாரியத்தின் தலைவருமாகாப் பணியாற்றியுள்ளார்.  

## அரசியல் மற்றும் அரசுப் பணி
சாண்டி, 26 வயதில் சுதந்திரத்திற்குப் பிறகு மாநில சட்டப்பேரவையில் ஏகமனதாகத் தேர்ந்தெடுக்கப்பட்டார். இவரை 1952 மற்றும் 1954 ஆம் ஆண்டுகளில் மீண்டும் தேர்ந்தெடுத்தனர். சாண்டி உறுப்பினராக உள்ள நிறுவனம் மற்றும் கூட்டுறவு அமைப்புகளின் வளர்ச்சிக்கு முக்கியமாகப் பங்காற்றினார். 1953ஆம் ஆண்டில் இளைஞர் காங்கிரசு பிரிவு முதன்முதலில் இவரால் தொடங்கப்பட்டது. இவர் மீனாட்சி கூட்டுறவு நில அடமான வங்கியை நிறுவினார். பாலாய் கூட்டுறவு சந்தைப்படுத்தல் சங்கத்தின் நிறுவனரும் இவரே. கேரள மாநில ரப்பர் சந்தைப்படுத்தல் கூட்டமைப்பு இவரால் 1971இல் நிறுவப்பட்டது. இவர் 1966 இல் இந்திய ரப்பர் விவசாயிகள் சங்கத்தை நிறுவினார். தற்போதைய கொச்சின் அறிவியல் மற்றும் தொழில்நுட்பப் பல்கலைக்கழகத்தில் ரப்பர் தொழில்நுட்பத்தில் இளநிலை தொழில்நுட்பக் கல்வியினை நிறுவ மூளையாகச் செயல்பட்டார். இவருடைய முயற்சியால்தான் இந்தியா, இயற்கை ரப்பர் உற்பத்தி நாடுகளின் சங்கத்தில் சேர்ந்தது. 1972 முதல் 1978 வரை பன்னாட்டு ரப்பர் ஆய்வுக் குழு, இயற்கை ரப்பர் உற்பத்தி நாடுகளின் சங்கம் (ஏ.என்.ஆர்.பி.சி), லண்டனில் நடைபெற்ற சர்வதேச ரப்பர் ஆராய்ச்சி மேம்பாட்டு வாரியம், கோலாலம்பூர், பாங்காக், சிங்கப்பூர் போன்ற நாடுகளில் நடைபெற்ற மாநாடுகளுக்கு இவர் இந்தியாவிலிருந்து ஏராளமான பிரதிநிதிகள் பங்குபெற வழிநடத்தினார்.  

## ஆரம்ப கால வாழ்க்கை
சாண்டி, 6 ஆகத்து 1921இல் கோட்டயம் மாவட்டத்தில் உள்ள பாளையில் கீழக்காயில் மத்தாய் மற்றும் மத்தாய் மரியம் இணையின் மகனாகப் பிறந்தார். இவருக்கு 3 இளைய சகோதர்களும் ஒரு சகோதரியும் உடன் பிறந்தவர்கள். இவர்களில் ஒருவர் பாலா கே.எம். மேத்யூ முன்னாள் நாடாளுமன்ற உறுப்பினர் ஆவார். இவர் பாளையில் பள்ளிப்படிப்பை முடித்து கல்லூரி கல்வியினை சங்கணாச்சேரியிலும் திருவனந்தபுரத்திலும் முடித்தார். இவர் 1942இல் ஆங்கில மொழி மற்றும் இலக்கியத்தில் முதுகலைப் பட்டம் பெற்றார்.  

## தனிப்பட்ட வாழ்க்கை
இவர் 1939ஆம் ஆண்டில் தனது 18 வயதில் மரியகுட்டி சாண்டியை மணந்தார். இவர்களுக்கு எட்டு மகன்களும் இரண்டு மகள்களும் உள்ளனர்.  

## இறப்பு
சாண்டி 7 செப்டம்பர் 1998 அன்று, 77 வயதில், எர்ணாகுளத்தில் காலமானார்.  

## சுயசரிதை
சாண்டி திடீரென இறந்ததால் "ஜீவிதா வஜியோரகாஷக்கல் " என்ற சுயசரிதையை முடிக்க முடியவில்லை. ஆனால் பின்னர் 1999இல் தொழிற்கட்சி (இந்தியா) வெளியீடாக வெளியிடப்பட்டது.  

2009 ஆம் ஆண்டில் நடப்பு புத்தகங்களால் பாலா கே.எம். மேத்யூ "வரிகா வரிகா சஹாஜரே " என்ற தலைப்பில் வாழ்க்கை வரலாறு நூலை வெளியிட்டார்.
# படிமம்:Seevalaperi Pandi DVD cover.jpg

## சுருக்கம்

## அனுமதி

### Fair use in சீவலப்பேரி பாண்டி (திரைப்படம்)
This copyrighted image is used in the English-language Wikipedia article "சீவலப்பேரி பாண்டி (திரைப்படம்)". The manner of said use constitutes a "fair use" under United States copyright law. Specifically:  
1. The English-language Wikipedia is a project of the Wikimedia Foundation, Inc., a non-profit charitable organization.
1. The article for which this use occurs is purely educational in nature and, thus, is non-commercial.
1. The sole purpose of this use of the copyrighted image is to illustrate the DVD in question.
1. Said image is the primary means of visual identification of the main topic of the article; that is, the work that is distributed via the DVD media.
1. The image is used only once in the article, and is used in a section or "information box" that is neutral in tone.
1. The cover of the media is not the "content" specifically being sold by the publisher of the media.
1. The market for the original DVD product will not be diminished by this use of the image. In fact, this use is likely to encourage the increased legitimate sales of said DVD's.
1. Because the image is provided at a low resolution inappropriate for re-printing the DVD cover, its usage on Wikipedia does not pose a problem of aiding media piracy (the re-printing of covers to accompany pirated discs), or make it so that the copyright holder could not in the future successfully re-sell the image as a print or poster on its own.
1. Since it is copyrighted DVD keep case box art, the image is not replaceable with an uncopyrighted or freely copyrighted image of comparable educational value.
1. Digital versions of this image have been previously published on numerous websites, so this use on Wikipedia does not make the image significantly more accessible.
1. The image is not used in such a way that a reader would be confused into believing that the article is produced, sponsored, or authorized by the owner of the image.
# மார்க் ஓனா


**மார்க் ஓனா எசாங்குய்** (**Marc Ona Essangui)** சுற்றுச்சூழல் தன்னார்வ தொண்டு நிறுவனமான பிரைன்பாரெசுட்டு அமைப்பின் நிறுவனர் மற்றும் தன்னார்வ தொண்டு நிறுவனங்களின் வலையமைப்பான சுற்றுச்சூழல் காபோனின் தலைவர் ஆவார். காபோன் என்பது உலகின் இரண்டாவது பெரிய மழைக்காட்டுப் பகுதியாகும்.  

பூமத்திய ரேகை மழைக்காடு சுற்றுச்சூழல் அமைப்புகளை அச்சுறுத்தும் மேற்கு மத்திய ஆப்பிரிக்காவில் உள்ள காபோனில் ஒரு சீன சுரங்கத் திட்டத்தின் பின்னணியில் உள்ள ஒப்பந்தங்களை அம்பலப்படுத்த மார்க் ஓனா எசாங்குய் தலைமை தாங்கினார். ஓனா எசாங்குய் கருத்துப்படி, முன்மொழியப்பட்ட பெலிங்கா வளர்ச்சித் திட்டம் என்ற 3.5 பில்லியன் டாலர் திட்டத்திற்கு ரகசியமாக பேச்சுவார்த்தை நடத்தப்பட்டது. இதற்காக உள்ளூர் சமூகங்கள் கலந்தாலோசிக்கப்படவில்லை. திட்டம் அவர்களின் சூழலில் என்ன பாதிப்பை ஏற்படுத்தும் என்பதையும் அவர்கள் அறிந்திருக்கவில்லை. வளர்ச்சிக்கு அந்நிய முதலீட்டை ஊக்குவிக்கும் ஒரு நாட்டில், காடுகளையும் அதன் மக்களையும் பாதுகாக்க ஓனா அயராமல் குரல் கொடுத்தார்.  

ஓனாவின் சுற்றுச்சூழல் பாதுகப்பு பணிக்காக 2009 ஆம் ஆண்டிற்கான ஆப்பிரிக்கா கோல்டுமேன் சுற்றுச்சூழல் விருது வழங்கப்பட்டது. நிதி பற்றாக்குறை காரணமாக பெலிங்கா வளர்ச்சித் திட்டம் தற்போது நிறுத்தப்பட்டுள்ளது.  

குடியரசுத் தலைவர் அலி போங்கோ ஒந்திம்பாவின் மூத்த ஆலோசகரான லிபன் சோலேமானை அவதூறு செய்ததற்காக, மார்ச் 2013 ஆம் ஆண்டு ஓனா எசாங்குய்யிற்கு ஆறு மாத இடைநீக்கம் செய்யப்பட்ட சிறைத்தண்டனையும், சுமார் 10,000 அமெரிக்க டாலர் அபராதமும் விதிக்கப்பட்டது.  

சனவரி 2020 முதல், ஆப்பிரிக்காவில் மக்களாட்சிக்கான தூர்னன்சு லா பேச் இயக்கத்தின் தலைவராக மார்க் ஓனா எசாங்குய் உள்ளார்.
# காந்தா குமாரி பட்நகர்


**காந்தா குமாரி பட்நகர்** (*Kanta Kumari Bhatnagar*) (1930கள் - 13 ஆகஸ்ட் 2011) இந்தியாவின் மனித உரிமைகள் ஆணையத்தின் முதல் பெண் நீதிபதியும், ஆர்வலருமாவார். இவர் சென்னை உயர் நீதிமன்றத்தின் தலைமை நீதிபதியாக இருந்த முதல் பெண் நீதிபதி ஆவார். மேலும் பட்நகர் ராஜஸ்தான் மாநில மனித உரிமைகள் ஆணையத்தின் தலைவராகவும் இருந்தார். காந்தா குமாரி பட்நகர் நீதிமன்றத்தின் தலைமை நீதிபதியாக பணியாற்றிய முதல் பெண் நீதிபதியாக, சுமார் ஐந்து மாதங்கள் பதவி வகித்தார்.  

பட்நகர் 2000 ஆம் ஆண்டில் ராஜஸ்தான் மாநில மனித உரிமைகள் ஆணையத்தின் முதல் தலைவரானார்.  
13 ஆகஸ்ட் 2011 அன்று உதய்பூரில் மாரடைப்பால் 81 வயதில் காந்தா குமாரி பட்நகர் இறந்தார்.
# மாத்துகுமள்ளி வித்யாசாகர்

**மாத்துகுமள்ளி வித்யாசாகர்** (*Mathukumalli Vidyasagar*) (பிறப்பு செப்டம்பர் 29 1947) ஓர் முன்னணி கட்டுப்பாட்டியல் கொள்கையாளரும் அரச கழகத்தின் சக கூட்டாளாருமாவார். ஐதராபாத்தின் இந்திய தொழில்நுட்பக் கழகத்தில் மின் பொறியியல் துறையில் பேராசிரியராக உள்ளார். முன்னதாக இவர் டல்லாஸில் உள்ள டெக்சாஸ் பல்கலைக்கழகத்தில் உயிரியல் அறிவியல் துறையின் தலைவராக இருந்தார். அதற்கு முன்னர் இவர் டாட்டா கன்சல்டன்சி சர்வீசஸ் (டி.சி.எஸ்) நிறுவனத்தில் நிர்வாக துணைத் தலைவராக இருந்தார். அங்கு இவர் மேம்பட்ட தொழில்நுட்ப மையத்திற்கு தலைமை தாங்கினார். முன்னதாக, பெங்களூரிலுள்ள பாதுகாப்பு ஆராய்ச்சி மற்றும் வளர்ச்சி அமைப்பில் செயற்கை நுண்ணறிவு மற்றும் ரோபாட்டிக்ஸ் (சிஐஆர்) மையத்தின் இயக்குநராக இருந்தார். இவர் பிரபல கணிதவியலாளர் மா. வெ.சுப்பாராவின் மகனாவார்.  

இவரது எர்டெஸ் எண் இரண்டு மற்றும் இவரது ஐன்ஸ்டீன் எண் மூன்று.  

## கல்வி
மேடிசனிலுள்ள விஸ்கொன்சின் பல்கலைக்கழகத்தில் இளங்கலை, முதுகலை, முனைவர் ஆகியவற்றை முடித்தார்.  

## விருதுகள்
வித்யாசாகர் பல விருதுகளையும் கௌரவங்களையும் பெற்றுள்ளார். அவற்றுள்:  

- 1983: "நேரியல் மற்றும் நேரியல் அல்லாத விநியோகிக்கப்பட்ட அமைப்புகளின் ஸ்திரத்தன்மை பகுப்பாய்விற்கான பங்களிப்புகளுக்காக" மின் மற்றும் மின்னணுவியல் பொறியியலாளர்களின், தனது 35 வயதில், இந்த விருதைப் பெற்ற இளையவர்களில் ஒருவரானார்.
- 1984: பொறியியல் கல்வியின் அமெரிக்கச் சங்கத்தின் பிரடெரிக் எம்மன்ஸ் டெர்மன் விருது.
- 2004: ஐஇஇஇ ஸ்பெக்ட்ரம் என்ற வளைதளம் இவரை நாற்பது "தொழில்நுட்ப குருக்களில்" ஒருவராக பட்டியலிட்டது.
- 2008: ஐஇஇஇ கட்டுப்பாட்டியல் விருது.
- 2012: அரச கழகத்தின் சக கூட்டாளர்
- 2012: ரூஃபஸ் ஓல்டன்பர்கர் பதக்கம்
- 2013: ஜான் ராகஸ்ஸினி கல்வி விருது, அமெரிக்க தானியங்கி கட்டுப்பாட்டு கழக்த்தின் - பாடப்புத்தகங்கள் மற்றும் ஆராய்ச்சிகளை வெளியிடுவதன் மூலம் தானியங்கி கட்டுப்பாட்டு கல்விக்கு சிறப்பான பங்களிப்புகளுக்காக வழங்கப்பட்டது.
- 2015: ஜவகர்லால் நேரு அறிவியல் சக கூட்டாளர், இந்திய அரசு
- 2017: சக கூட்டாளர், சர்வதேச தானியங்கி கட்டுப்பாட்டு கூட்டமைப்பு
- 2017: விஸ்கான்சின் பல்கலைக்கழக மின் பொறியியல் துறையின் 125 வது ஆண்டு விழாவின் போது 125 "செல்வாக்குமிக்க மக்களில்" இவரது பெயர் பட்டியலிடப்பட்டது
# படிமம்:Sevatha Ponnu DVD cover.jpg

## சுருக்கம்

## அனுமதி

### Fair use in செவத்த பொண்ணு
This copyrighted image is used in the English-language Wikipedia article "செவத்த பொண்ணு". The manner of said use constitutes a "fair use" under United States copyright law. Specifically:  
1. The English-language Wikipedia is a project of the Wikimedia Foundation, Inc., a non-profit charitable organization.
1. The article for which this use occurs is purely educational in nature and, thus, is non-commercial.
1. The sole purpose of this use of the copyrighted image is to illustrate the DVD in question.
1. Said image is the primary means of visual identification of the main topic of the article; that is, the work that is distributed via the DVD media.
1. The image is used only once in the article, and is used in a section or "information box" that is neutral in tone.
1. The cover of the media is not the "content" specifically being sold by the publisher of the media.
1. The market for the original DVD product will not be diminished by this use of the image. In fact, this use is likely to encourage the increased legitimate sales of said DVD's.
1. Because the image is provided at a low resolution inappropriate for re-printing the DVD cover, its usage on Wikipedia does not pose a problem of aiding media piracy (the re-printing of covers to accompany pirated discs), or make it so that the copyright holder could not in the future successfully re-sell the image as a print or poster on its own.
1. Since it is copyrighted DVD keep case box art, the image is not replaceable with an uncopyrighted or freely copyrighted image of comparable educational value.
1. Digital versions of this image have been previously published on numerous websites, so this use on Wikipedia does not make the image significantly more accessible.
1. The image is not used in such a way that a reader would be confused into believing that the article is produced, sponsored, or authorized by the owner of the image.
# யழாலி


**யழாலி** (*Yazali*) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு கிராமம் ஆகும். இது தெனாலி வருவாய் பிரிவின் கார்லபலேம் மண்டலத்தில் அமைந்துள்ளது. 15.886 ° வடக்கு 80.547 ° கிழக்கில் 2,423 ஹெக்டேர் (5,990 ஏக்கர்) பரப்பளவில் பரவியுள்ளது. கிராமத்தின் பெரும்பான்மையானவர்கள் விவசாயத்தில் ஈடுபட்டுள்ளனர்
# பூலாச்செடி



பூலாச்செடி  

இது ஒருவகை முட்புதர்ச்செடி ஆகும். வறட்சி<nowiki/>யான இடங்களிலும் வாழும் தன்மையுடையது.  

## வகைகள்
இது கரும்பூலாச்செடி மற்றும் வெள்ளை பூலாச்செடி என இருவகைப்படும்.  

## கரும்பூலா
இந்த பூலாச்செடியின் பழங்கள் கருமையாக இருக்கும். கரும்பூலாவை, கிராமங்களில் புல்லாந்தி என்று அழைக்கிறார்கள்.  

## மருத்துவ பயன்கள்

நரை தலைமுடிகளை வளமாக்கி, கருப்பு நிறத்தை அடைய வைப்பது மட்டுமன்றி, கரும்பூலா பல அரிய மருத்துவ நன்மைகளையும் அளிக்க வல்லது.  

கரும்பூலாவின் இலைகள், இரத்த<nowiki/>த்தை சுத்தம் செய்து, உடல் உறுப்புகளை சீராக இயங்க வைக்கும், இலையை இட்டு காய்ச்சிய குடிநீர், சரும வியாதிகள், மூல பாதிப்புகள் மற்றும் பற்களின் பாதிப்பை குணமாக்கும் ஆற்றல் மிக்கது.
# போபிந்தர் சிங்

லெப்டினன்ட் ஜெனரல் **போபிந்தர் சிங்** (*Bhopinder Singh*)(பிறப்பு 30 ஜூன் 1946) அந்தமான் மற்றும் நிக்கோபார் தீவுகள் மற்றும் பாண்டிச்சேரியின் முன்னாள் துணைநிலை ஆளுநரும், பரம் விசிட்ட சேவா பதக்கம் பெற்ற இந்தியத் தரைப்படை அதிகாரியும் ஆவார். குடியரசுத்தலைவர் கே. ஆர். நாராயணன் மற்றும் ஆ. பெ. ஜெ. அப்துல் கலாம் ஆகியோரின் முன்னாள் இராணுவச் செயலாளராக இருந்தார். அடிஸ் அபாபாவை தலைமையிடமாகக் கொண்ட கிழக்கு மற்றும் தென்னாப்பிரிக்காவின் முன்னாள் இராணுவ, கடற்படை மற்றும் விமான இணைப்பாளராக இருந்தார்.  

சிங், அந்தமான் மற்றும் நிக்கோபார் தீவுகளின் முன்னாள் துணைநிலை ஆளுநராக இருந்தார். புதுச்சேரியின் துணைநிலை ஆளுநர் முகுத் மிதி ராஜினாமா செய்ததைத் தொடர்ந்து, அவருக்குப் பதிலாக சிங் 13 மார்ச் 2008 அன்று நியமிக்கப்பட்டு மார்ச் 15 அன்று பதவியேற்றார்.  

2017ஆம் ஆண்டில், இவர் தனது பயோனெட்டிங் வித் ஒபினியன்ஸ் என்ற புத்தகத்தை வெளியிட்டார். மேலும் 2019 ஆம் ஆண்டில் கண்டினியுங் ஒப்பீனியன் இன் டிபிகல்ட் டைம்சு (கடினமான நேரங்களின் தொடர்ச்சியான கருத்துக்கள்) எனும் மற்றொரு புத்தகத்தினையும் வெளியிட்டார் .  

இவர் தேசியப் பாதுகாப்பு கல்லூரியின் பழைய மாணவர். தற்போது சண்டிகரில் வசித்துவருகிறார்.
# நீலாசோதையன்


**நீலாசோதையான்** என்பவர் வலவை நகரை ஆட்சி செய்த அரசர் பெரியதம்பிரானின் அரச சபையில் படைத்தளபதியாக இருந்துள்ளார், வண்ணார் குலத்தில் பிறந்த இவர், பாண்டியர்களை வென்று அவர்களின் படைகளில் 6000 வீரர்களை வென்று தன்னுடைய படையில் இணைத்து வைத்து தங்கள் நாட்டை ஆண்டுவந்துள்ளனர் என்பதை வரலாறு உணர்த்துகிறது.  

## நீலாசோதையன் பற்றிய கோணேசர் கல்வெட்டு
நீலசோதையன் பற்றிய குறிப்பு கோணேசர் கல்வெட்டு எனும் நூலில் இடம் பெற்றுள்ளது கோணேசர் கல்வெட்டின் 28 ஆம் பாடல்  

இதற்கான பொருள் விளக்கம் குளத்திற்காக காவல் இருக்கும் தெய்வம் தரப்பட்டுள்ளது எனினும் பாடலில் இக்குளத்தை அமைத்த நீலாசோதையன் படையும் அரசர்மாரும் என்ற தகவல் கூறப்பட்டுள்ளது,அதாவது குளக்கோட்டு மன்னனுக்காக கந்தளாய் குளத்தை அமைத்தது  
நீலாசோதையன் படையும் அரசர்மாரும் எனக் குறிப்பிடப்பட்டுள்ளது
# துவாரகநாத் கங்குலி


**துவாரகநாத் கங்கோபாத்யாய்** (*Dwarkanath Gangopadhyay*) (**துவாரகநாத் கங்குலி** என்றும் அழைக்கப்படுகிறார்) (1844 ஏப்ரல் 20 - 27 ஜூன் 1898 ) பிரித்தானிய இந்தியாவின் வங்காளத்தில் ஒரு பிரம்ம சீர்திருத்தவாதியாக இருந்தார். சமுதாயத்தின் அறிவொளிக்கும், பெண்களின் விடுதலைக்கும் இவர் கணிசமான பங்களிப்பை வழங்கியுள்ளார். இவர் தனது முழு வாழ்க்கையையும் பெண்கள் விடுதலைக்காக அர்ப்பணித்தார். அரசியல், சமூக சேவைகள் போன்ற வாழ்க்கையின் ஒவ்வொரு நடைப்பயணத்திலும் பங்கேற்க அவர்களை ஊக்குவித்தார். மேலும் அவர்களுடைய சொந்த அமைப்புகளை உருவாக்க அவர்களுக்கு உதவினார். இவர் முதல் பயிற்சி பெற்ற இந்தியப் பெண் மருத்துவர் கடம்பினி கங்குலியின் கணவர் ஆவார்.  

## வாழ்க்கை

தனது முதல் மனைவி பாபுசுந்தரி தேவி இறந்து பல ஆண்டுகளுக்குப் பிறகு, 1883இல், பிரித்தானிய இந்தியாவில் முதல் பெண் பட்டதாரிகளில் ஒருவரான கடம்பினி கங்குலி என்பவரை மணந்தார். கடம்பினி பின்னர் முதல் பயிற்சி பெற்ற இந்தியப் பெண் மருத்துவர் ஆனார்.  

இவரது இரண்டு திருமணங்களிலிருந்தும் இவருக்கு பத்து குழந்தைகள் இருந்தன. இவரது முதல் மனைவியின் மூத்த மகள் பித்முகி, பெங்காலி எழுத்தாளரும், ஓவியருமான உபேந்திரகிஷோர் ராய் சௌத்ரி என்பவரை மணந்தார்.  

## பத்திரிக்கைப் பணி

மே 1869 இல், டாக்காவின் பரித்பூரில் உள்ள லான்சிங் என்ற கிராமத்திலிருந்து கங்குலி 'அபாலபந்தாப்' ('அபாலாவின் பந்தாப்'அதாவது 'பலவீனமான பாலினத்தின் நண்பர்') என்ற வார இதழைத் தொடங்கினார். இந்த பத்திரிகையை அமெரிக்க வரலாற்றாசிரியர் டேவிட் கோப், பெண்களின் விடுதலைக்காக மட்டுமே அர்ப்பணித்த உலகின் முதல் பத்திரிகை என்று குறிப்பிட்டுள்ளார். இது சமூகத்தில் பெண்கள் உரிமைகளின் செய்தித் தொடர்பாளராக இவருக்கு அங்கீகாரம் அளித்தது. பெண்களின் சுரண்டல் மற்றும் தீவிர துன்பங்கள் தொடர்பான வழக்குகளை வெளிச்சத்திற்குக் கொண்டுவரும் ஒரு மனிதாபிமான பத்திரிகையாளரின் பங்கை கங்குலி வகித்தார்.  

## சமூகப்பணி
பலதார மணம், மதவெறி, பர்தா , குழந்தைத் திருமணத்திற்கு எதிராக இவர் தீவிரமாக பிரச்சாரம் செய்தார். இவர் பெண்கள் உடையில் மாற்றங்களை அறிமுகப்படுத்த முயன்றார். மேலும், பெண்களுக்கான இசைப் பள்ளியையும் நிறுவினார்.  

இவை அனைத்தும் இந்தியாவின் பிரம்ம சமாஜத்தில் பிளவு ஏற்படுவதற்கு வழிவகுத்தது, இது இறுதியில் 1878 இல் சதாரன் பிரம்ம சமாஜம் என உருவாவதற்கு வழிவகுத்தது. கங்குலி சதாரன் பிரம்ம சமாஜத்தின் செயலாளராக பல முறை பணியாற்றினார்.  

## இந்தியச் சங்கம்
1876 ஆம் ஆண்டில் சுரேந்திரநாத் பானர்ஜி, ஆனந்தமோகன் போசு ஆகியோரால் பிரித்தானிய இந்தியாவில் முதல் தேசியவாத அமைப்பான **இந்தியச் சங்கம்** நிறுவப்பட்டது. இந்த சங்கத்தின் நோக்கங்கள் "மக்களின் அரசியல், அறிவுசார் மற்றும் பொருள் முன்னேற்றத்தை ஒவ்வொரு நியாயமான வழிகளிலும் ஊக்குவித்தல்" ஆகியன. கங்குலி இந்த அமைப்பின் செயல்பாட்டுடன் தீவிரமாக தொடர்பிலிருந்தர். மேலும், அமைப்பின் இணை ஆசிரியராகவும் பணியாற்றினார்.  

1885 ஆம் ஆண்டில் இந்திய தேசிய காங்கிரஸ் நிறுவப்பட்ட பின்னர், இந்திய சங்கம் அதன் முக்கியத்துவத்தை இழந்தது. இந்த நேரத்தில், துவாரகநாத் தேசிய அளவிலான அரசியலில் பெண்கள் பங்கேற்பதை இயக்கும் ஒரு இயக்கத்தைத் தொடங்கினார். எனவே காங்கிரஸ் அமர்வுகளில் பெண்கள் பிரதிநிதிகளை அனுமதித்தது. 1889 ஆம் ஆண்டில் மும்பையில் நடந்த காங்கிரசின் ஐந்தாவது அமர்வில் 10 புகழ்பெற்ற பெண்கள் பிரதிநிதிகள் கலந்து கொண்டனர். இதில் கடம்பினி கங்குலி (கங்குலியின் மனைவி), சொர்ணகுமாரி தேவி (ஜானகிநாத் கோஷலின் மனைவியும், தேவேந்திரநாத் தாகூரின் மகளும் இரவீந்திரநாத் தாகூரின் சகோதரியுமாவார்) ஆகியோர் அடங்குவர்.
# சர்மிஸ்தா முகர்ஜி



**சர்மிஸ்தா முகர்ஜி** (*Sharmistha Mukherjee*) (அக்டோபர் 30, 1965) இவர் ஒரு அரசியல்வாதி, இயக்குனா் மற்றும் நடனக் கலைஞா் ஆவார். மேலும், இவர் இந்திய தேசிய காங்கிரஸ் கட்சியிலும் இருக்கிறாா்.  

## ஆரம்பகால வாழ்க்கை மற்றும் கல்வி

மேற்கு வங்கத்தில் பிறந்த சர்மிஸ்தா முகர்ஜி டெல்லியில் வளர்ந்தார். அவரது தந்தை பிரணாப் முகர்ஜி ஆவார்.மேலும் பிரணாப் முகர்ஜி 13ஆவது இந்திய குடியரசின் தலைவர் ஆவார்.  

## நடன வாழ்க்கை

முகர்ஜி 12 வயதில் முறையான நடனப் பயிற்சியைத் தொடங்கினார். அவரது ஆசிரியர்களில் பண்டிட் துர்கலால், விதுஷி உமா சர்மா மற்றும் ராஜேந்திர கங்கனி ஆகியோர் அடங்குவர். * தி இந்து * அவரது நடிப்பை "சாதித்தது" என்று அழைத்தது மற்றும் அவரது துல்லியமான அடிச்சுவட்டைப் பாராட்டியது. அவர் போட்டியிட்டார். டெல்லி சட்டமன்றத்தில் பிப்ரவரி 2015 இல் கிரேட்டர் கைலாஷ் தொகுதியிலிருந்து தோற்றாா். .ஆனால் , பரத்வாக்குப் பிறகு 6,102 வாக்குகளுடன் மூன்றாவது இடத்தைப் பிடித்தது ஆம் ஆத்மி கட்சி 57,589 வாக்குகள் பெற்றாா். மேலும் ராகேஷ் குல்லையா பாரதிய ஜனதா கட்சி, 43,006 வாக்குகள் பெற்றாா்.
# உபேந்திரகிஷோர் ராய் சௌத்ரி


**உபேந்திரகிஷோர் ராய் சவுத்ரி** (*Upendrakishore Roy Chowdhury*) (12 மே 1863 - 20 டிசம்பர் 1915) அல்லது **காமதரஞ்சன் ராய்** என்பவர் ஓர் பெங்காலி எழுத்தாளரும், ஓவியருமாவார். *சோட்டோடர் ஷெரா பிகன் ரோச்சோனா ஷாங்க்கோலன்* என்ற புத்தகத்தை இவர் எழுதினார். இவர், இந்தியாவின் பிரம்ம சீர்திருத்தவாதியான துவாரகநாத் கங்குலியின் மருமகன். இவர் ஒரு தொழில்முனைவோராகவும் இருந்தார். வண்ண அச்சிடலை வங்காளத்துக்கு அறிமுகப்படுத்திய முதல் நபர் இவர்தான். இவர், *சந்தேஷ்* என்ற முதல் வண்ணக் குழந்தைகள் பத்திரிகையை 1913இல் தொடங்கினார்.  

## வாழ்க்கை

உபேந்திரகிஷோர் ராய், 12 மே 1863 இல் வங்காளத்தின் மைமென்சிங் மாவட்டத்தில் ( இப்போது கிசோர்கஞ்ச் மாவட்டம்,வங்காளதேசம் ) மோஷுவா என்ற சிறிய கிராமத்தில் பிறந்தார். இவர் தனது இளமைக் காலத்தின் பெரும்பகுதியை கொல்கத்தாவில் கழித்தார். இவர் 20 டிசம்பர் 1915 இல் தனது 52 வயதில் இறந்தார்.  

## குடும்பம்
இவரது தந்தை காளிநாத் ராய் ஆங்கிலம், பாரசீக மொழிகளிலும், பாரம்பரிய இந்திய மற்றும் ஆங்கிலோ-இந்திய சட்ட அமைப்புகளிலும் நிபுணராக இருந்தார். பாரசீக மொழியில் எழுதப்பட்ட பழைய நிலப் பத்திரங்களை விளக்குவதற்கும், இந்தியாவில் புதிதாக அறிமுகப்படுத்தப்பட்ட பிரித்தானிய சட்ட அமைப்பிலிருந்து சிறந்த ஒப்பந்தத்தைப் பெற நில உரிமையாளர்களுக்கு உதவுவதற்கும் அவர் ஒரு சிறந்த நிபுணராக இருந்தார். அவர் செல்வந்தராக இருந்ததால் இரண்டு யானைகளை வாங்க முடிந்தது.  

உபேந்திரகிஷோரின் மூத்த மகள் சுகலதா ராவ் ஒரு சமூக சேவகரும், குழந்தைகள் புத்தக எழுத்தாளரும், *அலோக்* என்ற செய்தித்தாளின் ஆசிரியரும் ஆனார். அவர் ஷிஷு-ஓ-மெட்ரி மங்கல் கேந்திரோ (குழந்தைகள் மற்றும் தாய்மார்களின் நலன்புரி மையம்) , ஒரிசா நாரி சேவா சங்கம் ஆகியவற்றை நிறுவினார். பெங்காலி கவிஞரும், கதை எழுத்தாளருமான சுகுமார் ரே இவரது மூத்த மகனாவார்.  

## பணி
தெற்காசியாவில் முதன்முதலில் வண்ணத்த்தில் அச்சிடும் நவீன அச்சிடும் தயாரிப்புகளை உபேந்திரகிஷோர் அறிமுகப்படுத்தினார். தனது புத்தகங்களுக்கான விளக்கப்படங்களுக்கான தொழில்நுட்பத்தைக் கற்றுக்கொள்ள இவர் பிரிட்டனில் இருந்து புத்தகங்கள், இரசாயனங்கள் மற்றும் உபகரணங்களை இறக்குமதி செய்தார். பின்னர், 1895ஆம் ஆண்டில், *யு. ரே அண்ட் சன்ஸ்* என்ற வணிகத்தை உருவாக்கினார். இப்பணிகள் குறித்த பல தொழில்நுட்பக் கட்டுரைகள் பிரிட்டனில் இருந்து வெளியிடப்பட்ட பென்ரோஸ் ஆண்டு தொகுதிகளில் வெளியிடப்பட்டன.
# உபேந்திரநாத் பிரம்மச்சாரி


ராவ் பகதூர் சர் **உபேந்திரநாத் பிரம்மச்சாரி** (*Upendranath Brahmachari*) (19 திசம்பர் 1873 - 6 பிப்ரவரி 1946) ஓர் இந்திய விஞ்ஞானியும் தனது காலத்தின் முன்னணி மருத்துவப் பயிற்சியாளருமாவார். இவர் 1922 இல் புரோட்டோசோன் ஒட்டுண்ணிகள் காரணமாக ஏற்படும் நோயான கருங் காய்ச்சலுக்கு, யூரியா - ஸ்டிபமைனை (கார்போஸ்டிபாமைடு) ஒருங்கிணைத்தார். மேலும், இது ஒரு சிறந்த சிகிச்சையாக இருப்பதை தீர்மானித்தார்.  

## ஆரம்ப கால வாழ்க்கை
உபேந்திரநாத் பிரம்மச்சாரி 1873 திசம்பர் 19 ஆம் தேதி இந்தியாவின் மேற்கு வங்கத்தின் பர்த்வான் மாவட்ட புர்பஸ்தாலிக்கு அருகிலுள்ள சர்தங்கா கிராமத்தில் பிறந்தார். இவரது தந்தை நில்மனி பிரம்மச்சாரி கிழக்கு இந்திய இரயில்வேயில் மருத்துவராக இருந்தார். இவரது தாயாரின் பெயர் சௌரவ் சுந்தரி தேவி. இவர், ஜமல்பூரின் கிழக்கு ரயில்வே சிறுவர் உயர்நிலைப் பள்ளியில் தனது ஆரம்பக் கல்வியை முடித்தார். 1893ஆம் ஆண்டில், ஹூக்லி மொஹ்சின் கல்லூரியில் கணிதம், வேதியியல் ஆகியவற்றில் கௌரவங்களுடன் இளங்கலை பட்டம் பெற்றார். அதன்பிறகு மருத்துவம் படிக்கச் சென்றார். கொல்கத்தாவின் மாநிலப் பல்கலைக்கழகத்தில் 1894இல் முதுகலைப் பட்டம் பெற்றார். கொல்கத்தா பல்கலைக்கழகத்தில் 1900ஆம் ஆண்டு நடந்த மருத்துவத் தேர்வில், மருத்துவம், அறுவை சிகிச்சை ஆகிய இரண்டிலும் முதலிடம் பிடித்தார். அதற்காக இவர் குடீவ், மேக்லியோட் விருதுகளைப் பெற்றார். இவர் 1902 ஆம் ஆண்டில் மருத்துவத்தில் முதுகலை பட்டத்தைப் பெற்றார். மேலும் கொல்கத்தா பல்கலைக்கழகத்தில் இருந்து "ஹீமோலிசிஸில் ஆய்வுகள்" பற்றிய ஆய்வுக் கட்டுரைக்காக 1904 இல் முனைவர் பட்டமும் பெற்றார். 1898 இல், நானி பாலா தேவி என்பவரை மணந்தார்.  

## வாழ்க்கையும் தொழிலும்
1922 ஆம் ஆண்டில், பிரம்மச்சாரி லெஷ்மேனியாசிஸின் புதிய, கொடிய வடிவத்தையும் கண்டுபிடித்தார். காய்ச்சல் அல்லது பிற புகார்கள் இல்லாமல் நோயாளிகளின் முகத்தில் திடீர் வெடிப்புகள் தோன்றியதை கண்டறிந்த இவர் அதை "தெர்மல் லெஷ்மானாய்டு" என்று அழைத்தார். கடுங்காய்ச்சலின் ஓரளவு குணப்படுத்தப்பட்ட நிகழ்வுகளில், நோயின் வரலாறு இல்லாதவர்களுடன் இது ஒரு நோயாக இவர் குறிப்பிடார். இது பின்னர் "காலா-அசார் டெர்மல் லெஷ்மேனியாசிஸ்" (பி.கே.டி.எல்) என்று அழைக்கப்படுகிறது.  

## விருதுகளும் கௌரவங்களும்

இவருக்கு ராவ் பகதூர் பட்டம் வழங்கப்பட்டது. ஆளுநர் லிட்டன் பிரபுவால் (1924), கைசர்-இ-ஹிந்த் தங்கப் பதக்கம், வழங்கப்பட்டது. 1934 ஆம் ஆண்டில், இவருக்கு பிரித்தானிய அரசாங்கத்தால் வீரத்திருத்தகை வழங்கப்பட்டது (1934).  

பிரம்மச்சாரி, 1929, 1942 ஆண்டுகளில் இரண்டு முறை உடலியல் மற்றும் மருத்துவம் பிரிவில் நோபல் பரிசுக்கு பரிந்துரைக்கப்பட்டார். இந்தூரில் (1936) நடந்த இந்திய அறிவியல் காங்கிரசின் 23வது அமர்வின் தலைவராக இருந்தார். கொல்த்தாவின் இந்திய வேதியியல் சங்கத்தின் தலைவராவும் இருந்தார் (1936). இலண்டன், அரச கழகத்தின் மருத்துவம், இந்திய தேசிய அறிவியல் கழகத்தின் சக கூட்டாளர், இரண்டு ஆண்டுகள் (1928-29) வங்காள ஆசிய சங்கத்தின் தலைவர் ஆகியவற்றுடன் கௌரவிக்கப்பட்டார். இவர் இந்திய அருங்காட்சியகத்தின் அறங்காவலர் குழுவின் துணைத் தலைவராகவும் இருந்தார்.
# தா. நா. அனந்தகிருட்டிணன்


**தாரகாடு நாராயணன் அனந்தகிருட்டிணன்** (15 டிசம்பர் 1925 - 7 ஆகஸ்ட் 2015) என்பவர் இந்தியப் பூச்சியியல் வல்லுநர் மற்றும் பூச்சி சூழலியல் நிபுணர் ஆவார். இவரது சிறப்பு ஆய்வுகள் ஆனைக்கொம்பன் பூச்சிகள் (செசிடாலஜி) மற்றும் வேதி சூழலியல் குறித்ததாகும். இவர் இந்திய இலைப்பேன்கள் (தைசனோப்டெரா ) குறித்து விரிவான ஆய்வு மேற்கொண்டுள்ளார்.  

## ஆரம்ப கால வாழ்க்கை
கேரளாவின் பாலக்காடு மாவட்டத்தில் உள்ள தாரகாடில் அனந்தகிருட்டிணன், தா. கே. நாராயணன் மற்றும் தா. ஏ. அன்னபூரணி ஆகியோரின் மூத்த மகனாகத் திசம்பர் 15 1925ஆம் ஆண்டு பிறந்தார். மங்களூர் மற்றும் பாலக்காட்டில் பள்ளிப்படிப்பை முடித்த பின்னர், சென்னை, சென்னை கிறித்துவக் கல்லூரியில் ஆராய்ச்சி மூலம் முதுநிலை அறிவியல் படிப்பினை முடித்தார். பின்னர் சென்னைப் பல்கலைக்கழகத்தில் முனைவர் பட்டம் மற்றும் டி. எஸ்சி. பட்டம் பெற்றார். இவர் சென்னையில் உள்ள இலயோலா கல்லூரி வளாகத்திற்குள் செயல்படும் இந்திய விலங்குகள் கணக்கெடுப்பு நிறுவனத்தின் இயக்குநராக 1977ஆம் ஆண்டில் பொறுப்பேற்றார். மற்றும் எம். ஏகாம்பரநாதன் (விலங்கியல் துறையின் ஓய்வுபெற்ற பேராசிரியர், மாநிலக் கல்லூரி, சென்னை). டி. வி. ராமகிருட்டிண அய்யர் மற்றும் ஒய். ராமச்சந்திர ராவ் ஆகியோர் பூச்சிகளைப் படிக்க ஈர்த்தார். ஆரம்பக்கால ஆதரவை பி.எல். 480 மூலம் பெற்ற இவர், இந்திய ஆனைக்கொம்பன் குறித்த ஆய்வினை மூன்று தசாப்தங்களாக மேற்கொண்டார்.  

1990களின் பிற்பகுதியிலிருந்து, ஒவ்வொரு ஆண்டும் சென்னையில் பூச்சியில் குறித்த கருத்தரங்கினை நடத்தினார்.  

## வெளியீடுகள்
அனந்தகிருட்டிணன் ஆனைக்கொம்பன் குறித்து ஏராளமான கட்டுரைகளையும் புத்தகங்களையும் எழுதியுள்ளார். நடப்பு அறிவியல், பூச்சியியல் செய்தி மடல், இந்திய விலங்கியல் ஆய்வு இதழ், பூச்சியியல் பற்றிய ஆண்டு ஆய்வு, அறிவியல் மற்றும் தொழில்துறை ஆராய்ச்சி இதழ், தாவர பாதுகாப்புக்கான இந்திய இதழ் உள்ளிட்ட பல ஆய்விதழ்களில் ஆய்வுக் கட்டுரைகளை வெளியிட்டுள்ளார். இவருக்கு 1998ஆம் ஆண்டில் டாக்டர் கே.வி. மேத்தா நினைவு விருதும் 2000ஆம் ஆண்டில் ஜே.சி.போஸ் நினைவு விருதும் வழங்கப்பட்டது.  

## தனிப்பட்ட வாழ்க்கை
அனந்தகிருட்டிணன் 1950இல் தாரகாட்டைச் சேர்ந்த மேனகாவை மணந்தார். இவர்களுக்கு ராணி மற்றும் ராம்தாஸ் என்ற இரண்டு குழந்தைகள் உள்ளனர். தீவிர துடுப்பாட்ட ரசிகராக இருந்த இவர் இலயோலா கல்லூரி கல்வி மற்றும் பொதுப் பணியாளர்கள் துடுப்பாட்ட அணியின் தலைவராக இருந்தார்.